**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι 29 – 7 – 2025**

 **ΑΜΑΡΟΥΣΙΟΥ Αρ. Πρ.: 189**

**Ταχ. Δ/νση: Μαραθωνοδρόμου 54**

**Τ. Κ. 15124 Μαρούσι**

**Τηλ.: 2108020697 Fax:2108020697**

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : ΥΠ.ΠΡΟ.ΠΟ., ΥΠΑΙΘΑ**

**Κοινοποίηση: ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ, Δ. Ο. Ε., Συλλόγους Εκπ/κών Π. Ε. της χώρας**

**ΨΗΦΙΣΜΑ**

Καταδικάζουμε την οργανωμένη δολοφονική επιχείρηση, φασιστοειδών της Χρυσής Αυγής εναντίον μελών της ΚΝΕ, στα γραφεία του ΚΚΕ στα Χανιά. Προκλητική είναι η απόφαση του δικαστηρίου, με την οποία τα φασιστοειδή κυκλοφορούν ελεύθερα.

Την ώρα που η κυβέρνηση εμπλέκει τη χώρα μας πιο βαθιά στον πόλεμο,  που προσπαθεί να επιβάλλει τη δουλειά από ήλιο σε ήλιο, που επιδιώκει να ποινικοποιήσει τη συνδικαλιστική, πολιτική και κοινωνική δράση των εργαζομένων, η εργοδοσία επιστρατεύει ότι πιο βρώμικο και εγκληματικό διαθέτει.

Τους φασίστες της Χρυσής Αυγής, δίνοντάς τους εντολή να τρομοκρατήσουν, να εξοντώσουν κάθε εργαζόμενο που σηκώνει κεφάλι, που αγωνίζεται ενάντια στην βάρβαρη πολιτική.

Η δολοφονική επιχείρηση στα γραφεία του ΚΚΕ δεν είναι μεμονωμένο γεγονός. Χτύπησαν τα νεαρά μέλη του, όπως πριν χτυπούσαν εργάτες και μετανάστες. Αύριο θα χτυπήσουν τα παιδιά μας που αγωνίζονται για καλύτερο σχολείο, τις γυναίκες που απαιτούν δωρεάν παιδικούς σταθμούς, τους εργάτες που διεκδικούν να μην περάσει το νομοσχέδιο έκτρωμα για την 13ωρη δουλειά.

Θέλουν να επικρατήσει «σιγή νεκροταφείου». Να μην κινείται φύλλο. Οι εργάτες να δουλεύουν σαν σκλάβοι και να λένε «ευχαριστώ». Αυτό είναι το υψηλό «ιδανικό» τους.

Καλούμε τις/τους συναδέλφους, να περιφρουρήσουν τον αγώνα μας, να καταδικάσουν και να απομονώσουν τα φασιστοειδή της Χρυσής Αυγής, που το τελευταίο διάστημα επιχειρούν να βγουν από τις τρύπες τους.

Προειδοποιούμε ότι όχι μόνο δεν πρόκειται να υποκύψουμε σε απειλές και τρομοκρατία, αλλά θα κόψουμε από την ρίζα όποιο χέρι επιχειρήσει να σηκωθεί σε οποιονδήποτε εργαζόμενο, στις οικογένειές μας.

